
	СуперОптик Блу Лайт е медицинско изделие, предназначено за очно приложение. Той представлява стерилен физиологичен и изоосмотичен разтвор със среден вискозитет, който съдържа хиалуронова киселина, розмаринова киселина и витамин B12. СуперОптик® Блу Лайт не съдържа консерванти.
СуперОптик Блу Лайт има овлажняващо и лубрикантно действие.
Хиалуроновата киселина се среща естествено в човешкото тяло. Тя придава на продукта лубрикантно действие, благодарение на своите вискоеластични свойства и способността да задържа вода. В допълнение към това, хиалуроновата киселина възстановява обема на сълзите.
Розмариновата киселина и витамин B12 са антиоксиданти, които реагират със свободните радикали и ги неутрализират. Антиоксидантното действие се осъществява върху повърхността на роговицата.
СуперОптик Блу Лайт поддържа физиологичните и интегративните антиоксидантни механизми и повишава водното съдържание на слъзния филм, като крайният ефект е поддържане или възстановяване на трофизма на очната тъкан. Затова СуперОптик® Блу Лайт е особено подходящ при сухота в очите, алергии или друг очен дискомфорт, причинени от фактори на околната среда или от механичен стрес. Показан е и за предпазване от UV лъчи и синя светлина.

	ПРЕДНАЗНАЧЕНИЕ

СЕЗОНЕН АЛЕРГИЧЕН КОНЮНКТИВИТ, СИНДРОМ НА СУХОТО ОКО И ОЧЕН ДИСКОМФОРТ
Облекчава симптомите на сезонен алергичен конюнктивит, дори когато е свързан със синдрома на сухото око. СуперОптик Блу Лайт възстановява обема на сълзите, премахва алергените от слъзния филм чрез индуциране на мигане в резултат от поставянето на капките, и противодейства на оксидативните явления чрез засилване на физиологичните антиоксидантни механизми.
Намалява леки до умерени симптоми на сухота в очите, придружени от сърбеж, парене, усещане за чуждо тяло и зачервяване, дължащи се на:
• фактори на околната среда, като прах, излагане на слънчева радиация, сух или много горещ въздух, климатик промяна в климатичните условия, замърсяване на атмосферата;
• механичен стрес, като намалено мигане поради продължителната работа с компютър или продължително шофиране, интензивно взиране, носене на контактни лещи;
• възраст, менопауза или постменопауза; физиологично намаляване на абсорбцията на витамин B12, приеман с храната;
• хранителен дефицит, като намален или недостатъчен прием на витамини;
•блефарит – в този случай, примигването след поставяне на капките за очи също улеснява овлажняването на ресничестото тяло на окото.

АНТИОКСИДАНТНО ДЕЙСТВИЕ
СуперОптик Блу Лайт, в резултат от комбинацията на розмаринова киселина и витамин B12, има антиоксидантно действие, като противодейства на активността на свободните радикали (натрупали се върху очната повърхност след излагане на слънце). С времето свободните радикали увреждат както пигментирания епител, така и фоторецепторите, като предизвикват макулна дегенерация и помътняване на кристалите в роговицата на окото с появата на катаракта.

Също така, благодарение на антиоксидантното си действие, СуперОптик Блу Лайт предпазва очите от увреждания, причинени от UV  лъчи  и СИНЯ СВЕТЛИНА, както от естествен (слънчев), така и от изкуствен произход, например екрани на компютри, таблети, смартфони и телевизори.

ПРОДЪЛЖИТЕЛНА УПОТРЕБА И НОСЕНЕ НА КОНТАКТНИ ЛЕЩИ
СуперОптик® Блу Лайт е показан  за честа и продължителна употреба.
СуперОптик® Блу Лайт може да се използва едновременно с контактни лещи: леката промяна в цвета на лещите, когато се свалят, не влияе на оптичните им свойства. 

	СЪСТАВ 
Натриев хиалуронат 0,12%, розмаринова киселина (извлечена от Coleus forskohlii) 0,020%, алантоин, хидроксипропилметилцелулоза, глицерин, витамин B12 0,010%, моноосновен натриев фосфат монохидрат, двуосновен натриев фосфат додекахидрат, натриев хлорид, вода за инжекции.

	ИНСТРУКЦИЯ ЗА УПОТРЕБА
· Измийте и подсушете добре ръцете си преди употреба.
· Отстранете защитното фолио преди първото приложение.
· Свалете защитната капачка.
· Натиснете бутилката и капнете по 2 капки във всяко око, освен ако не е предписано друго.
· Изчакайте няколко секунди след всяка капка, без да стискате бутилката. Това ще позволи достатъчно въздух да се върне обратно в системата, в противен случай капките ще се дозират по-трудно.
· Постепенното изчерпване на бутилката може да е свързано с необходимостта от прилагане на по-голямо налягане, за да се позволи приложението на продукта. Това се дължи на свойствата на системата за затваряне, която запазва стерилността, химичните и физичните характеристики на разтворите без консерванти. Малко количество от разтвора винаги остава в бутилката.
· Изтръскайте останалата капка от върха след употреба.
· След употреба веднага затворете бутилката с капачката. 
· Не поставяйте защитната капачка обратно, когато бутилката е все още стисната.
· Не докосвайте върха на апликатора с нищо, включително с окото или с пръстите си.
· Продуктът може да се използва до 3 месеца след първото си отваряне.

	ПРЕДУПРЕЖДЕНИЕ И ПРЕДПАЗНИ МЕРКИ
· Продуктът е само за очно приложение.
· Продуктът е предназначен за употреба само от един пациент.
· Не използвайте продукта, ако опаковката е повредена или не е добре затворена преди първото отваряне.
· Не използвайте продукта, ако има видими частици и/или промени в цвета на разтвора.
· По време на приложение не докосвайте окото или друга повърхност с дозиращия ръб на бутилката.
· Не използвайте продукта след изтичане на срока на годност, който е отбелязан върху опаковката.
· Не използвайте в случай на известна несъвместимост с някоя от съставките.
· Ако страдате от тежко увреждане на прозрачния слой в предната част на окото (роговицата), фосфатите могат, в много редки случаи, да причинят помътняване на роговицата, поради натрупване на калций по време на лечението.
· Няма известни взаимодействия с лекарства или други капки за очи; въпреки това, оставете интервал от най-малко 15 минути между приложението на други капки за очи. 
· В случай на странични ефекти по време на употреба, прекратете лечението и се консултирайте с лекар. 
· Изхвърлете продукта съгласно местните разпоредби за управление на отпадъците.
· Да се ​​съхранява на място, недостъпно за деца.
· Консултирайте се с Вашия лекар, преди да използвате този продукт, ако сте бременна или кърмите.
· За външна употреба, не поглъщайте.
· Не се опитвайте да изкривявате или сваляте накрайника от бутилката. 
· Необходимо е да докладвате всеки сериозен инцидент до производителя и компетентния орган на държавата-членка, в която сте установени, когато инцидентът е възникнал във връзка с устройството.

	СТРАНИЧНИ ЕФЕКТИ 
До момента не са известни нежелани странични ефекти.

	УСЛОВИЯ НА СЪХРАНЕНИЕ
Съхранявайте между 2°C и 25°C на сухо място, далеч от източници на топлина и пряка слънчева светлина.
Съдържанието трябва да се използва в рамките на 3 месеца след първото отваряне.

	ОПАКОВКА 
Една бутилка от 10 ml стерилен разтвор без консерванти.

	СРОК НА ГОДНОСТ 
Вижте срока на годност, отбелязан върху кутията и бутилката.

         C.O.C. Farmaceutici S.r.l.
Via Modena, 15 – 40019
Sant’Agata Bolognese (BO), Италия 

Zakłady Farmaceutyczne POLPHARMA S.A.
ul. Pelplińska 19, 83-200 Starogard Gdański, Полша 
      Лого на дистрибутора (logo Polpharma)

Последно изменение: 02.02 от 01/2024 г.

